Afg‘onistonda “Tolibon” yetakchilaridan biri yo‘q qilindi

Afg‘oniston shimolidagi Jo‘zjon viloyatida o‘tkazilgan maxsus operatsiya davomida radikal kayfiyatdagi “Tolibon” harakati qo‘mondonlaridan biri Mulla Muhammad Rahim yo‘q qilindi, deya xabar bermoqda “Gazeta.ru”.
Politsiya rasmiy vakili Said Sarvar Husayniyning ma’lum qilishicha, operatsiya davomida jami besh nafar jangari yo‘q qilingan.
Avvalroq “Tolibon” jangarilari AQSh prezidenti Donald Trampga o‘z qo‘shinlarini Afg‘onistondan olib chiqib ketishga chaqirib, maktub yo‘llagani haqida xabar berilgan edi.